DA
C 252/60
Den Europæiske Unions Tidende
17.7.2023
Søgsmålsgrunde og væsentligste argumenter Til støtte for søgsmålet har sagsøgeren fremsat seks anbringender. — Første anbringende om tilsidesættelse af de lovbestemmelser, som regulerer sprogordningen ved EU-institutionerne.
Gennemførelsen af den skriftlige og den mundtlige prøve på et andet sprog (engelsk og fransk) end sagsøgerens modersmål forhindrede en korrekt bedømmelse af vedkommendes kompetencer, eftersom resultatet af prøverne også afhang af sprogkundskaber.
Herved blev også vedtægtens artikel 27 tilsidesat. — Andet anbringende om tilsidesættelse af princippet om ligebehandling af ansøgerne, for så vidt som kun nogle af disse fik valgmulighed vedrørende de skriftlige prøver, der skulle aflægges igen, samt om manglende objektiv vurdering af ansøgerne (retspraksis i henhold til Glantenay-dommen) og tilsidesættelse af artikel 5, stk.
1 og 3, i bilag III til vedtægten.
Sammenligningen af ansøgerne under gennemførelsen af prøverne i assessmentcentret blev fordrejet, fordi udvælgelseskomitéen ikke forudgående havde kontrolleret rigtigheden af de oplysninger, der var indeholdt i Talent Screener. — Tredje anbringende om tilsidesættelse af begrundelsespligten og det hermed forbundne princip om parternes ligestilling i sagen (artikel 47 i Den Europæiske Unions charter om grundlæggende rettigheder), idet sagsøgeren ikke fik kendskab til den fulde begrundelse for, at vedkommende blev udelukket fra udvælgelsesprøven, før sagsanlægget.
Dette har desuden medført en tilsidesættelse af princippet om ligestilling af parterne. — Fjerde anbringende om tilsidesættelse af artikel 5, stk.
5 og 6, i bilag III til vedtægten, for så vidt som udvælgelseskomitéen ikke opførte et antal ansøgere på reservelisten svarende til mindst det dobbelte af antallet af stillinger, der var omfattet af udvælgelsesprøven. — Femte anbringende om tilsidesættelse af de principper, der er opstillet i retspraksis i henhold til dommen i sagen Di Prospero mod Kommissionen, og tilsidesættelse af vedtægtens artikel 27 og lighedsprincippet, idet meddelelsen om udvælgelsesprøve ikke tillod deltagelse i både udvælgelsesprøve AD7 og AD9, selv om nogle ansøgere, der havde ansøgt om deltagelse i udvælgelsesprøve AD9, ex officio blev overført til reservelisten efter udvælgelsesprøve AD7. — Sjette anbringende om tilsidesættelse af princippet om ligebehandling af ansøgerne og manglende objektiv bedømmelse af ansøgerne på grund af manglende stabilitet i udvælgelseskomitéen som følge af hyppige ændringer i dens sammensætning og manglende »shadowing« (observation) fra formandens side.
Sag anlagt den 16. maj 2023 — Mushie & Co. mod EUIPO — Diana Dolls Fashions (Mushie) (Sag T-262/23) (2023/C 252/72) Stævningen er affattet på engelsk Parter Sagsøger: Mushie & Co. (Houston, Texas, De Forenede Stater) (ved advokat S. Vasegård) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Diana Dolls Fashions Inc. (Stoney Creek, Canada)
Oplysninger vedrørende sagen for EUIPO Ansøger af det omtvistede varemærke: Mushie & Co.
Det omtvistede varemærke: Ansøgning om EU-ordmærket Mushie — registreringsansøgning nr.
18 381 490 Sagen for EUIPO: Indsigelsessag Den anfægtede afgørelse: Afgørelse truffet den 17. marts 2023 af Fjerde Appelkammer ved EUIPO (sag R 2062/2022-4)